
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 3T/44/2025 8725010618 28. 05. 2026 Mgr. Svetlana Filipová ECLI:SK:OSPP:2026:8725010618.2
TRESTNÝ ROZKAZ V MENE SLOVENSKEJ REPUBLIKY Okresný súd Poprad samosudcom Mgr. Svetlanou Filipovou podľa § 353 odsek 1 Trestného poriadku, vydáva tento rozhodol: 1./ obvinený A. B., narodený XX.XX.XXXX v C., trvale bytom D. XXXX/X, D., 2./ mladistvý obvinený E. E., narodený XX.XX.XXXX v D., trvale bytom C. F. XXXX/XX, D., uznávajú
sa
z a v i n n ý c h , že
obvinení sa dňa 11.03.2025 v čase okolo 21.10 hod. v D. na detskom ihrisku „Kaufland parku“, nachádzajúcom sa na uliciach G. H. I., stretli s poškodeným F. C., s ktorým sa dohodli na stretnutí cez aplikáciu Instagram, pričom obvinený A. B. pristúpil k poškodenému odzadu, chytil mu ruky a držal mu ich za chrbtom, pričom poškodenému sa nepodarilo zo zovretia vytrhnúť, následne spredu pristúpil k poškodenému obvinený mladistvý E. E., rozopol mu kapsu, ktorú mal cez rameno, vytiahol mu odtiaľ peňaženku v ktorej mal 400,00 eur a osobné doklady, pričom následne sa s touto peňaženkou obaja obvinení dali na útek na neznáme miesto, čím takto poškodenému F. C. nespôsobili žiadne zranenie a spôsobili škodu vo výške najmenej 400,00 eur, teda 1./ obvinený A. B., narodený XX.XX.XXXX v C., 2./ mladistvý obvinený E. E., narodený XX.XX.XXXX v D., spoločným konaním proti inému použili násilie v úmysle sa zmocniť cudzej veci, čím spáchali zločin lúpeže podľa § 188 odsek 1 Trestného zákona formou spolupáchateľstva podľa § 20 Trestného zákona. Za
to im súd ukladá
1./ Obvinený A. B. Podľa § 188 odsek 1 Trestného zákona s použitím § 38 odsek 2 Trestného zákona trest odňatia slobody vo výmere 36 (tridsaťšesť) mesiacov.
Podľa § 49 odsek 1 písmeno a/ Trestného zákona súd obvinenému výkon trestu odňatia slobody podmienečne odkladá a podľa § 50 odsek 1 Trestného zákona súd obvinenému určuje skúšobnú dobu na 36 (tridsaťšesť) mesiacov. 2./ Mladistvý obvinený E. E. Podľa § 188 odsek 1 Trestného zákona s použitím § 38 odsek 2 Trestného zákona, § 117 odsek 1 Trestného zákona trest odňatia slobody vo výmere 18 (osemnásť) mesiacov. Podľa § 119 odsek 1 Trestného zákona s použitím § 49 odsek 1 písmeno a / Trestného zákona súd mladistvému obvinenému výkon trestu odňatia slobody podmienečne odkladá a mladistvému obvinenému určuje skúšobnú dobu v trvaní 18 (osemnásť) mesiacov. Podľa § 287 odsek 1 Trestného poriadku súd ukladá obvinenému A. B. a mladistvému obvinenému E. E. povinnosť spoločne a nerozdielne nahradiť poškodenej strane F. C., narodený XX.XX.XXXX, trvale bytom G. XXX/XX, D., neuhradenú časť spôsobenej škody vo výške 250,00 eur. spoločným konaním proti inému použili násilie v úmysle sa zmocniť cudzej veci, Poučenie: Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému. Proti trestnému rozkazu môže podať odpor do 8 dní odo dňa jeho doručenia na Okresný súd Poprad obvinený, osoby, ktoré sú oprávnené podať v prospech obvineného odvolanie (v zmysle § 308 Trestného poriadku príbuzní obvineného v priamom rade, jeho súrodenci, osvojiteľ, osvojenec, manžel a druh) a prokurátor (§ 355 odsek 1 prvá a druhá veta Trestného poriadku). Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 (§ 355 odsek 1 tretia, štvrtá a piata veta Trestného poriadku). Podľa § 355 odsek 2 Trestného poriadku, proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Podľa § 354 odsek 2 Trestného poriadku, trestný rozkaz sa doručuje obvinenému, ak má obvinený obhajcu, aj jeho obhajcovi, prokurátorovi, zúčastnenej osobe a poškodenému, ktorý uplatnil nárok na náhradu škody; ak má poškodený alebo zúčastnená osoba zákonného zástupcu alebo splnomocnenca, doručí sa trestný rozkaz len zákonnému zástupcovi alebo splnomocnencovi poškodeného alebo zúčastnenej osoby. Podľa § 64 odsek 1 prvá až tretia veta Trestného poriadku, ak obvinený, jeho obhajca, poškodený alebo zúčastnená osoba zmešká z dôležitých dôvodov lehotu na podanie opravného prostriedku, povolí jej orgán, ktorému patrí rozhodovať o opravnom prostriedku, navrátenie lehoty. O navrátenie lehoty môže oprávnená osoba požiadať do troch dní od odpadnutia prekážky. Ak nebol opravný prostriedok ešte podaný, je potrebné ho so žiadosťou spojiť. Podľa § 241 odsek 1 písmeno f/, písmeno j/ Trestného poriadku, obžalobu podanú na súde pre prečin a zločin s výnimkou obzvlášť závažného zločinu, za ktorý zákon ustanovuje trest odňatia slobody s dolnou hranicou trestnej sadzby najmenej dvanásť rokov preskúma samosudca a podľa jej obsahu a obsahu spisu f/ obžalobu odmietne a vráti vec prokurátorovi, ak zistí závažné procesné chyby, najmä porušenie práva na obhajobu alebo ak zistí, že prokurátor nepredložil úplné spisy vrátane všetkých dôkazov zabezpečených v prípravnom konaní, že obžaloba nespĺňa náležitosti podľa § 235 alebo že
spolupracujúcej osobe boli poskytnuté nezákonné benefity, j/ vydá trestný rozkaz a v prípade podania odporu bezodkladne rozhodne o prijatí obžaloby, v ktorom odôvodní nesplnenie podmienok pre postup podľa písmena f/, a nariadi hlavné pojednávanie, určí jeho termín a rozsah dokazovania. Pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze (§ 355 odsek 3 prvá veta Trestného poriadku). Ak odpor nebude podaný, uplynutím lehoty na podanie odporu sa trestný rozkaz stane právoplatným aj vykonateľným (§ 355 odsek 3 druhá veta Trestného poriadku).

